钦定古今图书集成/理学汇编/经籍典/第051卷 > 《易经》 > {{{2}}}
## 钦定古今图书集成/理学汇编/经籍典/第051卷 > 《易经》 > {{{2}}}

〈纂言〉《河图》者，羲皇时河出龙马，背之旋毛，后一六，前二七，左三八，右四九，中五十，以象旋毛如星点，而谓之图；羲皇则其阳奇阴耦之数，以画卦生蓍。《洛书》者，禹治水时，洛出神龟，背之拆文，前九后一，左三右七中五，前之右二，前之左四，后之右六，后之左八，以其拆文如字画，而谓之书。禹则自其一至九之数，以叙《洪范》“九畴。”〈按古河图洛书旧传此图诸家未详其授受源流今列第一亦溯流穷源意也其说元吴澂易纂言详之附载于此以备考〉